Discussió:Gambit

message: --AitorOrtiz (disc.) 20:46, 10 nov 2010 (CET)

message: No entenc per què fem servir "gambet". En tots els diccionaris catalans que he consultat, l'única forma que apareix és clarament "gambit". "Gambet" sembla que es correspon amb l'italià "gambetto", però res més. En tots els diccionaris és només "gambit". I en la majoria de llengües també és així: ca gambit, n m; es gambito; fr gambit; en gambit; de Gambit. --Jaumeortola (disc.) 00:39, 9 des 2013 (CET)
replies: text: Jo també sóc una mica sorprès per l'ortografia. Cal referenciar la paraula gambet, perquè no és clar d'on prové.--Paracel63 (disc.) 12:48, 15 nov 2020 (CET)
replies: text: :    S'hauria de preguntar directament a la Federació Catalana d'Escacs per aclarir millor aquest dubte.Jaumellecha (disc.) 13:12, 15 nov 2020 (CET)
replies: text: :: Prové d'un noi de 15 anys que fa 10 anys la va incorporar a la viquipèdia i, des d'aleshores, gent que es pensa que això és una cosa seriosa, l'ha copiada. Penós. --77.75.179.1 (discussió) 13:15, 15 nov 2020 (CET)
Ah, doncs al meu poble es diu gambet, i jo sempre l'he anomenat així. Als clubs d'escacs on he estat la gent en diu gambet, si parla en català, gambito si parla en castellà. La terminologia d'escacs en català no està realment massa normalitzada, la veritat. Això és degut, en part, al fet que no hi ha gaire literatura d'escacs en català, a despit del fet que els escacs són molt arrelats a Catalunya. En general, tant la GEC com els diccionaris estan fets per gent que no és especialista en escacs. La GEC diu gambit, efectivament. També diu "reina" a la dama, per exemple, quan els escaquistes majoritàriament no ho fan. Gambet és una paraula d'us tradicional, la pots trobar en llocs web de gent vinculada als escacs habitualment. És per això que jo, que he fet el 95% dels articles d'escacs en aquesta viquipèdia, he fet servir sempre gambet i no gambit. La qualificació de "penós" em sembla bastant lamentable, la veritat, així com el to general de la intervenció de l'anònim.--Carles (enraonem) 14:00, 15 nov 2020 (CET)

text: Hi ha un diccionari de termes d'escacs del Termcat. Ens podries dir algun lloc web que hagi fet servir gambet abans que s'hagi fet servir a la viquipèdia? Jo he estat incapaç de trobar-ne cap. Dir-ne gambet d'un gambit és una hipercorrecció pròpia de qui domina més l'espanyol que no pas el català i el té com a llengua base a la qual se supedita. Seria l'equivalent a dir mitgeval en lloc de medieval. La mateixa lògica sense sentit. I sí, trobo penós que el Regió7 de Manresa, per exemple, abans d'ahir fes servir «gambet» a un titular. Pura dialectalització del català. --77.75.179.1 (discussió) 14:51, 15 nov 2020 (CET)
replies: text: : Ei, has aconseguit un to més moderat, l'enhorabona. Encara no és cordial, però suposo que no es poden demanar impossibles. Bé, en el meu cas no domino més l'espanyol que no pas el català i no el tinc com a llengua base, i faig servir la paraula gambet perquè així és com l'he sentida anomenar sempre i com em consta que és d'ús tradicional. Lamento que sigui tan ofensiu per a tu que hagis de demanar "que la viquipèdia hauria d'emetre una nota de disculpa". Que el Termcat i la GEC escriguin gambit està bé. Parlant de lògica sense sentit, no és menys cert que un ha copiat de l'altre la definició (que és errònia, per cert, perquè no saben què és el joc posicional). Els del Termcat, la GEC, l'IEC, o qualsevol d'aquests llocs, de vegades l'encerten més i de vegades menys, com ha passat altres cops amb diverses polèmiques amb altres paraules. Està clar, això sí, que són l'oficialitat i és clar, contra l'oficialitat no s'hi pot lluitar en aquest fòrum. Sàpigues, ja que et queixes que gambet és un mot inventat, que tots els mots són inventats, passa que alguns s'incorporen als diccionaris abans i altres després. Aquesta és la gràcia de la llengua, que és viva. Jo no trobo que n'hi hagi per sentir-se tan ofès com el teu to sembla mostrar. I si he fet centenars de cagades, com tu dius, en centenars d'articles d'escacs, fixa-t'hi bé, és perquè he creat o ampliat significativament aquests centenars d'articles en català.--Carles (enraonem) 16:27, 15 nov 2020 (CET)
thread_title:  gambit/gambet 

message: Cal reanomenar la pàgina.
Quan el tal Aitor Ortiz va crear aquest article (aleshores un nano de 15 o 16, segons es pot veure per la categoria dels torneigs on participava), sembla que va decidir que si en espanyol el mot acabava en -ito en català havia d'acabar en -et, i així va «catalanitzar-ne» el nom (prefereixo pensar això que no pas que se'n fotia de tothom, que també podria ben bé ser).
Des d'aleshores s'han creat acríticament centenars d'articles a la viquipèdia que contenen aquest mot inventat.
En català existeixen el mot gambit (només cal mirar qualsevol diccionari o manual d'escacs) o el mot gambeto (res a veure amb els escacs, és una peça de roba), però no pas gambet.
Això sí, per culpa d'aquesta actitud inacceptable, ens trobem que hi ha entitats, com algun club d'escacs que, confiant en la viquipèdia, han començat a fer servir aquest no mot, i fins i tot fa un parell de dies el diari Regió7 titulava una notícia Baxi - Iberostar : El gambet de dama acaba enrocat.
De fet, a part de reanomenar la pàgina trobo que la viquipèdia hauria d'emetre una nota de disculpa per una cagada tan grossa mantinguda durant tants anys.
--77.75.179.1 (discussió) 13:33, 15 nov 2020 (CET)
replies: text: Gràcies per a les teves millores per la Viquipèdia. Nosaltres ho fem diàriament. Escriure articles sobre temes reals no és un pecat, millorar aquests articles tampoc ho és. Moltes gràcies per la teva energia durant la nit i aquest diumenge. Si aconseguis un nom d'usuari, també vas millorar la possibilitat de col·laborar sobre el tema d'escacs o altres temes. Ara vaig escriure a la FFE, per la possibilitat de trobar una terminologia oficial en català. Mantinc els dits creuats.  Paracel63 (disc.) 14:02, 15 nov 2020 (CET)
replies: text: :Hola, IP . Hauries de rebaixar el to, gràcies. No conec el creador de l'article, però potser hi va posar gambet perquè juga als escacs i en diu així. Igual com jo, per exemple. És que, saps?, hi ha molta gent que en diu així. L'argument que als llocs on hi diu gambet és perquè la viquipèdia en diu així també es podria fer servir en sentit contrari. Potser la viquipèdia en diu així perquè hi ha llocs on es diu així. El creador de l'article i jo en diem gambet, malgrat la GEC. Això no és fotre-se'n de tothom ni tampoc no és una actitud inacceptable. De veritat, estaria bé que enraonessis amb una mica de calma.--Carles (enraonem) 14:18, 15 nov 2020 (CET)
replies: text: ::Disculpeu-me, m'he adonat de les vostres converses quan ja havia fet tot el procés de reanomenament de l'article a partir d'adonar-me d'una edició i revisar-ne el nom i tot plegat. En tot cas, a banda de l'ús popular, si l'IEC en diu gambit i no hi ha cap referència formal de gambet, l'article s'hauria de dir així. He deixat la redirecció de gambet a efectes "històrics". Salut. --Papapep (disc.) 14:54, 15 nov 2020 (CET)
replies: text: :::Gràcies! He trobat unes lleis d'escacs en català, i potser parlen sobre el tema. ().  Paracel63 (disc.) 15:00, 15 nov 2020 (CET)
replies: text: ::::Gràcies  però diria que el document no menciona els gambets, ni els gambits.--Carles (enraonem) 15:10, 15 nov 2020 (CET)
replies: text: :::::Sí, sembla que tens raó. :-/ Paracel63 (disc.) 15:13, 15 nov 2020 (CET)
thread_title:  Reanomenar